Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1737

10. évfolyam Fejlesztési feladatok Ismertesse meg a tanulókkal – a mozgás színházi értékû megjelenítõ képességének lehetõségeit a gesztusok pontosítása, értelmezése, s érzeteinek mûködtetése révén – a mozgásszínházi elõadás létrehozásának dramaturgiai, formai és szerkesztési elveit, a technikai környezet meghatározása mellett Fejlessze a tanulók – képességét a belsõ állapotok és viszonyok megjelenítése terén – jelenlétét tánc– és mozgásszínházi helyzetekben – színészi képességeit a mozgásszínházi, s általában a nonverbális munkában Ösztönözze a tanulókat – a részletgazdag tánc– és mozgásszínházi munka elvégzésére – a különbözõ típusú tánc– és mozgásszínházi helyzetek intenzív, erõteljes jelenléttel bíró megjelenítésére – mozgásszínházi elõadás elkészítésében, s annak bemutatásában való alkotó részvételre Tananyag Rövid lélegzetû, motívumokra épülõ táncanyag tervezése – Egyénileg megalkotott és bemutatott, tömör fogalmazású motívumok felhasználásával készített koreográfia, gesztus értékû mozdulatokban megjelenõ koreográfia Mozgásszínházi elõadás – Egy adott, mozgásszínházi szempontból elemzett, szerkezetileg, formailag, eszközeit tekintve elõkészített alapanyag adaptációjának elkészítése csoportos formában Követelmények A tanulók ismerjék – a tanult mozgás rendszerek mûködésének jellegzetességeit és alapelveit – az érintett területek szakkifejezéseit, tematikáját – a mozgás és tánc világának helyét és lehetõségeit a színházi munkában, a színházi típusú alkotófolyamatokban Legyenek képesek – a tánc– és mozgásszínházi mûködés mozgástechnikai, mozgástervezési és szerkesztési elemeinek alkalmazására és igényes mûködtetésére – színházi jelenetek, adott szituációk, illetve valamely tematika mentén indított improvizáció színházi értékû megjelenítésére, ill. elvégzésére a test nyelvén, a korábban tanult technikák szabad alkalmazása, minõségi mûködtetése révén Követelmények a továbbképzõ évfolyamok elvégzése után A tanulók ismerjék – a mozgástréning szerepét a megfelelõ próbaállapot elérésében – a mozgás, tánc és a pantomim szerepét a színházi munkában – néhány néptánc, történeti és kortárs tánc–, valamint mozgásszínházi stílust – a tánc– és mozgásszínházi elõadás elemzésének néhány szempontjait – a mozgásszínészi alkotómunka fõbb összetevõit, fázisait és menetét Legyenek képesek – egy adott színházi feladatnak megfelelõ mozgástréning, mozgássor, tánc vagy koreográfia elõadására, bemutatására, esetleg összeállítására – a különbözõ tánc– és mozgásszínházi technikák tudatos alkalmazására – a pantomim testtechnikájának és karakterábrázolásának egyszerû alkalmazására – színészi jelenlét felmutatására mozgásszínészi játékban – tánc– és mozgásszínházi elõadások elemzésére és értékelésére – rendezõi instrukció követésére, az adott szituáció mozgásban történõ megoldására A mûvészeti záróvizsga követelményei A vizsga részei A vizsga gyakorlati vizsgarészbõl áll A gyakorlati vizsga tantárgya és idõtartama Mozgás és tánc – etûd 3–5 perc – elõadás 15–30 perc A vizsga tartalma A gyakorlati vizsga két részbõl tevõdik össze: Etûd Az etûd egyéni vagy 2–3 fõs mozgás–, illetve táncszínházi vagy pantomim technikai produkció lehet. A mozgás– és táncszínházi etûd rögzített improvizációval készülhet. Az etûdben a tanulónak egyéni feladatokat kell végrehajtania oly módon, hogy tanulmányai során megszerzett képességeirõl, jártasságáról számot tudjon adni. Csoportos elõadás Az elõadás választott irodalmi mû vagy zenemû mozgás– és táncszínházi adaptációja lehet. Az elõadásban a tanulónak egyéni és csoportos feladatok végrehajtásával kell közremûködnie oly módon, hogy tanulmányai során megszerzett képességeirõl, jártasságáról számot tudjon adni. A vizsga értékelése – A gyakorlatok, táncok illetve játékok ismerete – A produkció végrehajtásának pontossága, minõsége, intenzitása (mozgástechnika, ritmika, dinamika, térhasználat, karakterábrázolás, színpadi jelenlét, koncentráció, együttmûködés) A tananyag feldolgozásához szükséges kötelezõ (minimális) taneszközök Egészalakos tükör CD–lejátszó vagy magnó Tévé, videó– vagy DVD–lejátszó Videokamera A gyakorlatokat, improvizációkat, etûdök vagy elõadások létrehozását segítõ CD–k, DVD–k Tornaszõnyeg ZENE ÉS ÉNEK A tantárgy célja az ösztönönös zenei készségek fejlesztésével a biztos hangképzésen alapuló éneklés, valamint az egyszerûbb ritmus– és dallamhangszerek használatának elsajátítása. Cél, hogy a tanuló a zeneirodalom kiemelkedõ szemelvényein keresztül megismerjék a zenei stíluskorszakokat és azok jellemzõ mûfajait, különös tekintettel a zenés színházi mûfajokra és a zene színházi felhasználásának lehetõségeire. A tantárgy feladata elérni, hogy a tanuló számára természetessé váljanak a zenei megnyilvánulási formák, és hogy képessé váljon a dramatikus tevékenységek során azok kreatív alkalmazására. Alapfokú évfolyamok

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes